Κρητικές τηγανόπιτες με τρία υλικά
Εύκολες και απλές αυτές οι τηγανόπιτες προσφέρονται για αυτοσχεδιασμούς. Τις πασπαλίζουμε με ζάχαρη ή μέλι αλλά μπορούμε να τις περιχύσουμε εναλλακτικά με πετιμέζι ή να προσθέσουμε ακόμα και σουσάμι στο ζυμάρι.
250 γρ. αλεύρι για όλες τις χρήσεις, 1/4 κουτ. γλυκού αλάτι, ελαιόλαδο για το τηγάνισμα
Για τις τηγανόπιτες με 3 υλικά, ξεκινάμε σε ένα μπολ και ανακατεύουμε το αλεύρι με το αλάτι. Ρίχνουμε σταδιακά 150 ml νερό και ζυμώνουμε μέχρι να σχηματιστεί μια μαλακή ζύμη που να μην κολλάει στα χέρια.Χωρίζουμε τη ζύμη σε 10 - 12 μικρές μπάλες (στο μέγεθος καρυδιού). Αλευρώνουμε μια επιφάνεια και ανοίγουμε με τον πλάστη κάθε μπάλα σε στρογγυλό λεπτό φύλλο, πάχους 1 - 2 χλστ. και διαμέτρου περίπου 16 - 18 εκ.Σε ένα τηγάνι ρίχνουμε τόσο λάδι ώστε να καλύψουμε το 1/3 του σκεύους και το ζεσταίνουμε σε μέτρια φωτιά.Τηγανίζουμε μία μία τις πίτες για 1 - 2 λεπτά από κάθε πλευρά, μέχρι να ροδίσουν και να γίνουν τραγανές.Βάζουμε σε απορροφητικό χαρτί για να στραγγίξουν από το περιττό λάδι και τις σερβίρουμε ζεστές σε πιατέλα.
Αλεύρι (ζύμες),Πάσχα,Νηστίσιμα